14.7.2023 г.
BG
Официален вестник на Европейския съюз
L 179/87
(200) Ако износът на някое от дружествата, които се ползват от по-ниски индивидуални митнически ставки, се увеличи значително по обем след налагането на съответните мерки, може да се счете, че това увеличение на обема представлява само по себе си промяна в схемите на търговия, която се дължи на налагането на мерките по смисъла на член 13, параграф 1 от основния регламент.
При такива обстоятелства и при положение че са изпълнени условията, може да бъде започнато разследване за заобикаляне на мерките.
При това разследване може, inter alia, да бъде разгледана необходимостта от премахване на индивидуалната(-ите) митническа(-и) ставка(-и) и последващо въвеждане на мито за цялата държава.
(201) Посочените в настоящия регламент индивидуални ставки на антидъмпинговото мито за отделни дружества са приложими изключително за вноса на продукта, предмет на прегледа, с произход от Китайската народна република и произведен от посочените правни субекти.
Вносът на продукта, предмет на прегледа, произведен от всяко друго дружество, което не е изрично посочено в постановителната част на настоящия регламент, включително от субекти, свързани с изрично посочените, следва да се облага със ставката на митото, приложима за „всички други дружества“.
Индивидуалните ставки на антидъмпинговото мито не следва да се прилагат за този внос.
(202) Дадено дружество може да поиска прилагането на тези индивидуални ставки на антидъмпинговото мито, ако впоследствие промени наименованието на правния си субект.
Искането трябва да бъде адресирано до Комисията (57).
То трябва да съдържа цялата съответна информация, която позволява да се докаже, че промяната не засяга правото на дружеството да се ползва от приложимата за него ставка на митото.
Ако промяната на наименованието на дружеството не засяга правото му да се ползва от приложимата за него ставка на митото, в Официален вестник на Европейския съюз ще се публикува регламент, с който се съобщава за промяната на наименованието.
(203) Всички заинтересовани страни бяха информирани за основните факти и съображения, въз основа на които се предвижда да се препоръча запазване на съществуващите мерки.
На страните също така бе даден срок, през който да представят становищата си след настоящето разгласяване.
В настоящия регламент бяха направени незначителни корекции на данните на промишлеността на Съюза, като други коментари не бяха получени.
(204) С оглед на член 109 от Регламент (ЕС, Евратом) 2018/1046 на Европейския парламент и на Съвета (58), когато дадена сума трябва да бъде възстановена вследствие на решение на Съда на Европейския съюз, лихвата, която трябва да бъде платена, следва да съответства на лихвения процент, прилаган от Европейската централна банка за нейните основни операции по рефинансиране и публикуван в серия C на Официален вестник на Европейския съюз на първия календарен ден на всеки месец.
(205) Мерките, предвидени в настоящия регламент, са в съответствие със становището на комитета, създаден с член 15, параграф 1 от Регламент (ЕС) 2016/1036,
ПРИЕ НАСТОЯЩИЯ РЕГЛАМЕНТ:
Член 1 1.
Налага се окончателно антидъмпингово мито върху вноса на нарязани на снопчета стъклени влакна с дължина, непревишаваща 50 mm; ровинги от стъклени влакна, с изключение на ровинги от стъклени влакна, които са импрегнирани и промазани и имат загуба на маса при накаляване над 3 % (както е определено в стандарт ISO 1887); и матове от нишки от стъклени влакна, с изключение на матове от стъклена вата, понастоящем класирани в кодове по КН 7019 11 00, ex 7019 12 00 (кодове по ТАРИК 7019 12 00 22, 7019 12 00 25, 7019 12 00 26 и 7019 12 00 39), 7019 14 00 и 7019 15 00 (59) и с произход от Китайската народна република.
(57) European Commission, Directorate-General for Trade, Directorate G, Rue de la Loi 170, 1040 Brussels, Белгия.
(58) Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) No 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом) No 966/2012 (ОВ L 193, 30.7.2018 г., стр. 1).
(59) От 1 януари 2022 г. класирането на матовете се промени от код по КН 7019 31 00 на кодове по КН 7019 14 00 и 7019 15 00.
До 31 декември 2021 г. приложимите кодове по ТАРИК бяха 7019 31 00 10 и 7019 31 00 90.
От 1 януари 2022 г. те бяха заменени с кодове по ТАРИК 7019 14 00 10, 7019 14 00 90, 7019 15 00 10 и 7019 15 00 90.